Diari Oficial de la Generalitat Valenciana


Sumari del DOGV 4974, del 30-03-2005 (2005/3133)

Informació pública d'iniciació del procediment simplificat per a programa de desenvolupament d'actuació aïllada sobre els terrenys compresos en l'àrea de repartiment delimitada en número 42 de l'avinguda Joan XXIII, al barri de Torrefiel de València (article 48 Llei 6/1994 de la Generalitat Valenciana, de 15 novembre, Reguladora de l'Activitat Urbanística).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3133


Organisme emissor
:   Mercantil Valenciana de Obras, SA

Tipus de document
:   Anunci

Informació pública d'iniciació del procediment simplificat per a programa de desenvolupament d'actuació aïllada sobre els terrenys compresos en l'àrea de repartiment delimitada en número 42 de l'avinguda Joan XXIII, al barri de Torrefiel de València (article 48 Llei 6/1994 de la Generalitat Valenciana, de 15 novembre, Reguladora de l'Activitat Urbanística). [2005/M3133]
  
A l'empara del que disposa la Llei 6/1994, Reguladora de l'Activitat Urbanística, amb data 7 de març de 2005, a instàncies de l'entitat Mercantil Valenciana de Obras, SA, s'ha presentat davant de l'Ajuntament de València, amb número 006954 de Registre d'Entrada, l'alternativa tècnica del programa d'actuació aïllada sobre els terrenys compresos en l'àrea de repartiment delimitada en número 42 de l'avinguda de Joan XXIII, al barri de Torrefiel de València, comprensiva de memòria de l'alternativa tècnica, projecte de reparcel·lació, projecte d'urbanització i estudi de seguretat i salut.
  
Per a la tramitació pel procediment simplificat de l'article 48 de la LRAU, s'ha depositat una còpia de la dita alternativa tècnica a la Notaria de Joaquín Sapena Davó, sítia a València, carrer de Correus, número 4.
  
En compliment del que establix l'article 46.3 de la LRAU, es procedix a la publicació de l'edicte corresponent en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'avisa de la possibilitat que, en el termini de 20 dies comptats des de la publicació de l'últim anunci, qualsevol persona interessada podrà comparéixer en la dita Notaria, i consultar els documents que integren l'alternativa tècnica, i obtindre al seu càrrec còpia total o parcial de l'acta. Així mateix, durant el mateix termini, podran consultar la documentació a l'Ajuntament de València, Servici de Gestió Urbanística, Secció de Gestió de Sòl Municipal (avinguda d'Aragó, núm. 35, 4a planta) i presentar-hi, per a la incorporació a la dita documentació, tant al·legacions com alternatives tècniques que pretenguen competir amb l'exposada al públic.
  
En els cinc dies següents al venciment del termini d'informació pública, qualsevol persona podrà presentar a l'oficina de contractació de la corporació (plaça de l'Ajuntament), proposicions juridicoeconòmiques en plica tancada; l'acte d'obertura de pliques tindrà lloc una vegada conclòs el termini per a presentar-les i s'acreditarà la remissió d'avisos als titulars cadastrals afectats per l'actuació.
  
Així mateix el present anunci complix amb la funció de notificació de conformitat amb el que disposa l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, respecte d'aquells propietaris de parcel·les respecte dels quals, intentada la notificació, no s'haguera pogut practicar.